Public procurement notice: Contract Notice
Published: 2018-02-17
Buyer: Den Europæiske Union
Country: RS
Contract type: Supplies
Procedure: Open procedure
CPV classification: 35100000: Emergency and security equipment
Submission deadline: 2018-04-30
EU fund: ESF

Technical requirements: IPA 2014, det nationale program for Serbien, særlig foranstaltning vedrørende genopretning efter oversvømmelse og håndtering af oversvømmelsesrisiko
Denne varekontrakt vil bidrage direkte til gennemførelsen af regeringens prioriteter i perioden efter en oversvømmelse og vedrører opgradering af nødberedskabet og systemer til forebyggelse med indkøb af mobilt udstyr til oversvømmelsessikring med henblik på beskyttelse af Novi Beograd og Zemun mod højvande i floderne Donau og Sava.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der reelt er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR) for det gældende instrument, hvorunder kontrakten finansieres (se endvidere punkt 22 nedenfor). Deltagelse er ligeledes åben for internationale organisationer.
Vær opmærksom på, at reglerne om adgang til EU's udbudsprocedurer for erhvervsdrivende, der er etableret i tredjelande, efter Det Forenede Kongeriges udtræden af EU vil gælde for ansøgere eller tilbudsgivere fra Det Forenede Kongerige og for alle ansøgere eller tilbudsgivere, der foreslår varer, der stammer fra Det Forenede Kongerige, afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige og ansøgere og tilbudsgivere, der foreslår varer, der stammer fra Det Forenede Kongerige, kunne blive udelukket fra udbudsproceduren.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den praktiske vejledning.
Tilbudsgivere kan kun afgive ét bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 42 000 EUR. Denne garanti vil blive frigivet til ikke-valgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10% af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) Tilbudsgiverens økonomiske og finansielle kapacitet (baseret på bl.a. punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.
2) Tilbudsgiverens faglige kapacitet (baseret på bl.a. punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra afgivelse af bud.
— Mindst 10 medarbejdere skal på nuværende tidspunkt arbejde for tilbudsgiveren på områder med relation til denne kontrakt.
3) Tilbudsgiverens tekniske kapacitet (baseret på bl.a. punkt 5 og 6 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra afgivelse af bud.
— Tilbudsgiveren har fuldført mindst 2 kontrakter, hvor tilbudsgiverens andel var mindst 500 000 EUR for hver kontrakt, der omfatter leverancer, som ligner dem, der afgives bud på, inden for mobile vægge til beskyttelse mod oversvømmelse.
Tilbudsgiveren skal fremlægge kopier af attester på foreløbig eller endelig godkendelse udstedt af kunden/arbejdsgiveren/den ordregivende myndighed for de pågældende projekter og/eller en skriftlig tilkendegivelse af kundens/arbejdsgiverens/den ordregivende myndigheds tilfredshed, der godtgør de væsentligste elementer krævet i ovennævnte kriterium 3 vedrørende teknisk kapacitet.